Desakato

Desakato foi un grupu musical asturianu de punk rock que canta polo xeneral en castellán anque tolos discos tienen dalgún cantar n'asturianu.

 Biografía 
El grupu entamó en 2003 ensayando na Escuela Municipal de Música de Llanera de Llanera (Asturies) cola xuntanza de Pablo y Mario tres pasar por dellos grupos. Al añu siguiente grabaron la so primer maqueta (Agujero social) y empecipiaron a tocar per tola rexón. En 2005, depués la entrada nel grupu de Dani y Nacho, espublizaron la so segunda maqueta (Gritando en silencio). En 2008 grabaron el so primer discu (Con el viento en la cara), grabáu nos estudios La Viesta d'Avilés. Presentaron esti discu en dellos festivales dientro y fuera d'Asturies.

En payares de 2022, anuncien la so retirada con una xira de despidida al añu siguiente. La xira El año que vivimos intensamente conclúi finalmente'l 11 de payares de 2023, llenando'l WiZink Center de Madrid.

Foi un grupu que sofitó dafechu la oficialidá del asturianu.

 Componentes  
 Pablo (guitarra y vocalista principal)
 Gabri (guitarra)
 Pepo (vocalista principal)
 Falu (trompeta y harmónica)
 Mario (baxu)

Otros miembros:
 Nano (membranófonu y vocalista)
 Dani (gaita y téunicu de soníu)

 Discografía 
 Agujero social (maqueta, 2004)
 Gritando en silencio (maqueta, 2005)
 Con el viento de cara (2008)
 Miseria, sangre y plomo (2010)
 Inercia (2012)
 Buen viaje (2014)
 La teoría del fuego (2016)
 Antártida (EP, 2018)
 La miel de las flores muertas (2020)

 Referencies 

 Enllaces esternos 

Categoría:Grupos de música d'Asturies
Categoría:Grupos de rock d'Asturies
Categoría:Grupos de punk rock
Categoría:Llanera
Categoría:Cantantes n'asturianu